CELEX: 62016CN0244
Language: mt
Date: 2016-04-27 00:00:00
Title: Kawża C-244/16 P: Appell ippreżentat fis-27 ta’ April 2016 minn Industrias Químicas del Vallés, S.A. mid-digriet mogħti mill-Qorti Ġenerali (It-Tielet Awla) fis-16 ta Frar 2016 fil-Kawża T-296/15, Industrias Químicas del Vallés vs Il-Kummissjoni

18.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/25
            
         Appell ippreżentat fis-27 ta’ April 2016 minn Industrias Químicas del Vallés, S.A. mid-digriet mogħti mill-Qorti Ġenerali (It-Tielet Awla) fis-16 ta Frar 2016 fil-Kawża T-296/15, Industrias Químicas del Vallés vs Il-Kummissjoni
   (Kawża C-244/16 P)
   (2016/C 260/32)
   Lingwa tal-kawża: l-Ispanjol
   
      Partijiet
   
   
      Appellanti: Industrias Químicas del Vallés, S.A. (rappreżentanti: C. Fernández Vicién, I. Moreno-Tapia Rivas, C. V la Gisbert, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla d-digriet tal-Qorti Ġenerali tal-Unjoni Ewropea tas-16 ta’ Frar 2016, fil-Kawża T-296/15, Industrias Químicas del Vallés, S.A. (iktar ’il quddiem “IQV”) vs Il-Kummissjoni Ewropea.
            
         
               —
            
            
               tiddikjara l-ammissibbiltà tar-rikors ta’ IQV għall-annullament tar-Regolament ta’ Implementazzjoni tal-Kummissjoni (UE) Nru 2015/408 (1).
            
         
               —
            
            
               tibgħat lura l-kawża quddiem il-Qorti Ġenerali tal-Unjoni Ewropea sabiex tagħti deċiżjoni dwar il-mertu fil-Kawża T-296/15.
            
         
               —
            
            
               tikkundanna lill-Kummissjoni Ewropea għall-ispejjeż ta’ dawn il-proċeduri.
            
         
      Aggravji u argumenti prinċipali
   
   
               (i)
            
            
               Il-Qorti Ġenerali wettqet żball ta’ liġi meta ddeċidiet, fid-digriet appellat, li r-regolament ikkontestat huwa att regolatorju li jinkludi għar-rikorrent miżuri ta’ implementazzjoni fis-sens tar-raba’ paragrafu tal-Artikolu 263 tat-Trattat dwar il-Funzjonament tal-Unjoni Ewropea.
            
         
               (ii)
            
            
               Il-Qorti Ġenerali wettqet żball ta’ liġi meta ddeċidiet, fid-digriet appellat, li l-inammissibbiltà tar-rikors tagħha kontra r-regolament ikkontestat ma ċaħditx lil IQV minn protezzjoni ġudizzjarja effettiva.
            
         
               (iii)
            
            
               Il-Qorti Ġenerali wettqet żball ta’ liġi meta qieset, fid-digriet appellat, li IQV ma kinitx individwalment ikkonċernata mir-regolament ikkontestat.
            
         
      (1)  Regolament ta’ Implimentazzjoni tal-Kummissjoni (UE) 2015/408, tal-11 ta’ Marzu 2015, dwar l-implimentazzjoni tal-Artikolu 80(7) tar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti u li jistabbilixxi lista ta’ kandidati għas-sostituzzjoni (ĠU L 67, p. 18).